**Dagsorden til møde i Takstgruppen**

Mødedato: 25. maj 2020

Mødetid: Kl. 13.00 – 14.30

Mødested: Virtuelle møderum

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltagere** |  |
| Camilla Palm Larsen | Favrskov kommune |
| Janni Abildtrup | Ikast-Brande Kommune |
| Steen Holk Bank | Herning Kommune |
| Mads Marcussen | Holstebro Kommune |
| Casper Møller Nielsen | Norddjurs Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Rasmus Gade | Skive Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |

**Afbud**

|  |  |
| --- | --- |
| Tine Christel Broge | Horsens Kommune |
| Susanne Smed | Norddjurs Kommune |
| Christian Brændgaard Madsen | Lemvig Kommune |
| Rikke Haarup | Syddjurs Kommune |

|  |  |
| --- | --- |
|  |  |

1. **Godkendelse af referat fra sidst**

Det indstilles

* at takstgruppen godkender referat fra sidst.

**Referat:** Godkendt.

1. **Årshjul (kl.13.05 – 13.15)**Status på indberetning af regnskabIndberetning af regnskab 2019 er i gang og følger tidsplanen, det vil sige at indberetningen/godkendelser forventes afsluttet senest den 29. maj. På mødet gives en kort status på processen.  
     
   Proces for udarbejdelse af ledelsesinformation til DASSOS  
   Udarbejdelse af ledelsesinformation sker i juni måned og præsenteres for DASSOS på deres møde den 25. august. Detaljeret tidsplan for processen er vedlagt, men ser i kort form således ud:
   * Udarbejdelse af ledelsesinformation fra den 22 – 24. juni
   * Ledelsestilsyn til gennemsyn hos kommunerne den 24 – 26. juni
   * Kvalitetssikring af ledelsesinformation den 29. juni – 2. juli

Det indstilles,

* at takstgruppen tager status på indberetning af regnskab til efterretning
* at takstgruppen godkender tid-og procesplan for udarbejdelse af ledelsesinformation til DASSOS.

Referat: Status er at en enkelt kommune mangler at indberette regnskabet, alle øvrige er indberettet og godkendt.

Procesplan for udarbejdelse af ledelsesinformation blev godkendt, med den bemærkning at regionen havde ønske om at få ledelsesinformation til gennemsyn på et tidligere tidspunkt i juni. Det ønske kan sekretariatet ikke imødekomme, men der er tid i august til at kvalitetssikre data.

1. **Orientering fra møde i DASSOS ved Bjarne Hansen (13.15-13.25)**

Det indstilles,

* At Takstgruppen tager orienteringen til efterretning.

**Referat:** DASSOS havde en lille ændring til styringssaftalen, hvor formuleringen af afregning til Børnehus Midt blev ændret. Desuden drøftede DASSOS en problemstilling vedr. manglende sammenhæng mellem styringsaftalen og rammeaftalens vision om egenmestring i situationer, hvor borgere bor i en bolig efter ABL §105, og tilbuddet afregnes med en standardtakst. Takstgruppen drøftede problemstillingen under pkt. 4 på dagsordenen.

DASSOS debatterede kort Corona-situationen og de økonomiske konsekvenser heraf. Herudover oplevede flere kommuner at situationen gav muligheder for at overveje nuværende tilbud. Blandt andet oplevede man at visse beboer har fået det bedre ved ikke at skulle i dagtilbud.

DASSOS fastholdt deres enighed om, at eventuelle Corona-relatede ekstra omkostninger ikke skal fører til at taksterne justeres, da det vil blive en rodet og kompliceret udregning.

DASSOS besluttede, at de til august mødet vil samle op på de erfaringer der er gjort som følge af den nedlukning, der var nødvendig på grund af Covid-19 epidemien.

1. **Opfølgning på DASSOS møde (13.25-13.40)**

På DASSOS møde blev der rejst en problemstilling vedr. manglende sammenhæng mellem styringsaftalen og rammeaftalens vision om egenmestring i situationer, hvor borgere bor i en bolig efter ABL §105 og tilbuddet afregnes med en standardtakst.

Problemstillingen opstår, hvis sælgerkommune fastholder, at der skal betales standardtakst til trods for dokumentation for omfattende progression og deraf faldende støttebehov hos borgeren. Jf. styringsaftalens kapitel 8 er køberkommunen forpligtet til at betale standardtakst, når der er uenighed om takst. Beskrivelse af konkret case til illustration af problematikken, er vedlagt.

Det indstilles,

* At Takstgruppen drøfter ovennævnte problemstilling med henblik på at afklare, om det giver anledning til at justere styringsaftalen.

**Referat:**

Takstgruppen drøftede situationen og bedømmer situationen, som den er skitseret, for sjældent forekommende. Takstgruppen vurderer det vanskeligt at komme med justeringer til styringsaftalen, der vil kunne vejlede i situationer, som den skitserede. Styringsaftalen regulerer køb og salg af pladser driftsherrerne imellem, og fremstår i dag som et omfattende aftalegrundlag. Takstgruppen er tilbageholdende med at foreslå ændringer, der måtte bidrage til yderligere kompleksitet til aftalen ift. at tilgodese, hvad der vurderes som sjældne, undtagelser, som burde kunne løses inden for Rammeaftalen og dens intentioner. Takstgruppen bemærker, at det allerede fremgår af styringsaftalens kapitel 8.3, at taksten i helt særlige tilfælde kan fastsættes individuelt, f.eks. hvis en borger ikke benytter et tilbud fuldt ud. Det er således takstgruppens synspunkt, at der ikke eksisterende et grundlæggende misforhold mellem udviklingsstrategien i Rammeaftalen og Styringsaftalen. Ovenstående synspunkt understøttes af at Kommunerne i Midtjylland og Region Midtjylland i august 2019 udgav en fælles guideline, som sætter en fælles ramme for, hvad der skal fokuseres på ved køb og salg af pladser. Der gives en række anbefalinger, der sætter borgeren i centrum ved at fokusere på effekt og progression. Guidelinen synliggør, at en aftale om køb og salg af pladser også bør indeholde en dialog om, hvad målet er for borgeren samt løbende opfølgning. Styringsaftalen henviser specifikt til denne guideline, og takstgruppen finder således samlet, at det inden for det eksisterende aftalesæt bør være muligt for kommunerne at komme til overensstemmelse. Slutteligt er det takstgruppens vurdering, at den nye takstbekendtgørelse som forventes at træde i kraft per 1. januar 2022, vil afstedkomme at hver driftsherre genovervejer sin takststruktur, herunder brugen af differentierede takster, som forventes at reducere forekomsten af den pågældende problemstilling.

1. **Dialogpunkt om hvilke takstmæssige konsekvenser ikrafttræden og implementering af den nye ferielov, forventes at få for driftsherrerne (13.40-13.50)**

Den nye ferielov medfører indfrysning af medarbejdernes feriepenge og i den forbindelse har der været usikkerhed omkring håndtering af denne ekstra udgift og konsekvensen for taksterne. Manglen på klare, retvisende udmeldinger fra KL har medvirket til, at driftsherrerne enten har fundet eller er i gang med at finde deres egne løsninger.

Det indstilles,

* At takstgruppen drøfter på mødet eventuelle udfordringer ift. takstfastsættelsen, herunder udfordringer ift. den aftalte takstreduktion.

**Referat:**

Takstgruppen drøftede hvordan indefrysning af feriepenge kan håndteres.

Samlet set hersker fortsat usikkerhed omkring hvordan indefrysning af feriepenge skal håndteres. Visse kommuner har bestemt sig for at håndtere forpligtelsen centralt, og altså ikke pålægge den enkelte institution at håndtere feriepenge forpligtelsen. Takstgruppen giver dog samlet udtryk for at man afventer KL’s anbefalinger.

Takstgruppen mener der bør være mulighed for at udgiften kommer med i takstfilen, uden at det kræver store ændringer i takstfilen. Takstgruppen vurderer, at det er muligt at håndtere konsekvensen for indefrysningen af feriepenge i takstfilen ift. at kunne foretage en retvisende opgørelse af takstudviklingen jf. den indgående takstaftale for 2019-2022.

1. **Covid – 19 situationen i kommunerne – gensidig orientering (13.50-14.00)**

DASSOS kom, i deres meddelelse af 18. marts, med en henstilling om, at driftsherrerne ikke opkræver betaling for merudgifter og ikke er berettiget til tilbagebetaling ift. mindre udgifter, som følge af den ekstraordinære situation.

Sekretariatet opfordrer til, at takstgruppen på mødet kommer med en kort orientering om det har givet anledning til problemer for driftsherrerne.

Det indstilles,

* At takstgruppen orienterer om situationen i egen kommune.

**Referat:**

Kun få driftsherrer oplever henvendelser fra private botilbud, der har forøgede udgifter de ønsker at få dækket. Samlet set var der ikke kendskab til at kommunerne har modtaget corona-relaterede ekstraregninger.

[Link med Regeringens aftale om støtte til frivillige organisationer](https://sim.dk/nyheder/nyhedsarkiv/2020/apr/bredt-politisk-flertal-enige-om-hjaelpepakke-til-sociale-organisationer/)

1. **Vedrørende Erfa-møde i takstsamarbejdet (14.00-14.10)**

Sekretariatet inviterer takstgruppen og andre interesserede til erfaringsudveksling den 20. august. Erfaringsudvekslingens formål er at øge videndelingen inden for takstsamarbejdet i region Midtjylland samt bidrage til at styrke netværket på takstområdet. Sekretariatet har sendt forespørgsel ud til medlemmer af taksgruppen og anmodet om input til emner til erfaringsudveksling.

Sekretariatet afventer fortsat emner og på mødet er der mulighed for takstgruppen at melde emner ind.

Det indstilles,

* At Takstgruppen kommer med emner til erfaringsudveksling.

**Referat:**

Emner der blev foreslået af takstgruppen:

* Konsekvenser af den nye ferielov,
* Beregning af differentierede takster,
* Beregning af basis og ydelsestakst – evt. oplæg fra medlem af arbejdsgruppen (Skanderborg Kommune tilkendegav villighed hertil)

1. **Eventuelt (14.10 – 1425)**
   * Vedrørende hvordan andre kommuner afregner ”aflastningspladser/aflastningsboliger”.
     1. **Spørgsmål 1** - Afregnes de efter bevillingen eller efter faktiske antal dage – Eksempel hvis en borger er bevilliget 36 dage i aflastning på et tilbud, men borgeren er der 25 dage – hvordan afregnes det?
     2. **Spørgsmål 2** – hvad er mest retvisende at afregne efter - ift. over/underskudsopgørelsen
        + **Svar:** Afregnes for antal faktisk dage, da det anses for at være mest retvisende. En enkelt driftsherre udtaler at afregningsgrundlaget er det planlagte uden skelen til om det passer med det faktiske forbrug.
   * Kort evaluering af dagens møde.

**Referat:**

Tilbagemeldingen fra takstgruppen efter dagens online møde er, at det er fint at holde møder virtuelt, men der bør veksles med mødeformen af hensyn til den gavnlige uformelle snak og debat der opstår ved det fysiske møde.